CELEX: 31986R2400
Language: el
Date: 1986-07-30 00:00:00
Title: Κανονισμός (ΕΟΚ) αριθ. 2400/86 της Επιτροπής της 30ής Ιουλίου 1986 για δεύτερη τροποποίηση του κανονισμού (ΕΟΚ) αριθ. 3461/85 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής

Avis juridique important

|

31986R2400

Κανονισμός (ΕΟΚ) αριθ. 2400/86 της Επιτροπής της 30ής Ιουλίου 1986 για δεύτερη τροποποίηση του κανονισμού (ΕΟΚ) αριθ. 3461/85 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής  

Επίσημη Εφημερίδα αριθ. L 208 της 31/07/1986 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 2400/86 ΤΗΣ ΕΠΙΤΡΟΠΗΣ  της 30ής Ιουλίου 1986  για δεύτερη τροποποίηση του κανονισμού (ΕΟΚ) αριθ. 3461/85 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 14α παράγραφος 4 και το άρθρο 65,  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 3461/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1107/86 (4), ορίζει την 15η Ιουλίου σαν ημερομηνία λήξεως της προθεσμίας για την υποβολή στην Επιτροπή προγραμμάτων διαφημιστικών εκστρατειών για την περίοδο εμπορίας 1985/86· ότι, λόγω δυσκολιών διοικητικού χαρακτήρα, οι προκαταρκτικές μελέτες των προγραμμάτων αυτών που προβλέπονται στο άρθρο 2α του εν λόγω κανονισμού δεν μπόρεσαν να περατωθούν πριν από την ημερομηνία αυτή· ότι, κατά συνέπεια, είναι σκόπιμο να παραταθεί η προθεσμία αυτή προκειμένου να είναι δυνατή η πραγματοποίησή τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 2 δεύτερη περίπτωση του κανονισμού (ΕΟΚ) αριθ. 3461/85, οι όροι «πριν από τις 15 Ιουλίου» αντικαθίστανται από τους όρους «το αργότερο στις 31 Αυγούστου».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 332 της 10. 12. 1985, σ. 22.  (4) ΕΕ αριθ. L 102 της 18. 4. 1986, σ. 15.